CELEX: 62021TN0481
Language: mt
Date: 2021-08-09 00:00:00
Title: Kawża T-481/21: Rikors ippreżentat fid-9 ta’ Awissu 2021 – Foz vs Il-Kunsill

11.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 412/21
            
         
      Rikors ippreżentat fid-9 ta’ Awissu 2021 – Foz vs Il-Kunsill
      (Kawża T-481/21)
      (2021/C 412/22)
      Lingwa tal-kawża: l-Ingliż
      
         Partijiet
      
      
         Rikorrent: Samer Foz (Dubai, l-Emirati Għarab Magħquda) (rappreżentant: L. Cloquet, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) 2021/855 tas-27 ta’ Mejju 2021 li temenda d-Deċiżjoni 2013/255/PESK dwar miżuri restrittivi kontra s-Sirja (1) sa fejn tapplika għar-rikorrent;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2021/848 tas-27 ta’ Mejju 2021 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (2) sa fejn tapplika għar-rikorrent; u
               
            
                  —
               
               
                  tikkundanna lill-Kunsill għall-ispejjeż kollha tal-proċedura, inklużi dawk sostnuti mir-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka motiv wieħed, skont liema l-Kunsill wettaq żball manifest ta’ evalwazzjoni tal-fatti meta qies, minn naħa, li r-rikorrent appoġġja lir-reġim Sirjan u ħa vantaġġ minnu, u, min-naħa l-oħra, li r-rikorrent huwa negozjant ewlieni li jopera fis-Sirja.
      
         (1)  Deċiżjoni tal-Kunsill (PESK) 2021/855 tas-27 ta’ Mejju 2021 li temenda d-Deċiżjoni 2013/255/PESK dwar miżuri restrittivi kontra s-Sirja (ĠU 2021, L 188, p. 90).
      
         (2)  Regolament ta’ Implimentazzjoni tal-Kunsill (UE) 2021/848 tas-27 ta’ Mejju 2021 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2021, L 188, p. 18).